वैध काॅलोनियों में होंगे 3 करोड़ के विकास कार्य
कस्बेके वार्ड वासियों को अब जल्द ही कच्ची गलियों से छुटकारा मिल सकेगा। इसके लिए पालिका ने शहर के सभी वार्डों के विकास के लिए गुरुवार को करीब 3 करोड़ रुपए के कार्य शुरू किए हैं। लोगों द्वारा काफी समय से गलियों को पक्का करने की मांग की जा रही थी। जिसको देखते हुए पालिका ने पहले चरण में करीब 3 दर्जन गलियों सड़कों को बनाने का फैसला लिया है।
पहले चरण में वार्डों की ऐसी वैध काॅलोनियों को शामिल किया गया है, जहां कच्ची गलियों की अधिकता रही। कार्य को शुरू करने के लिए वार्ड नंबर 17 में एक कार्यक्रम का आयोजन किया गया। जहां नारियल फोड़कर नगर पालिका प्रधान सेवाराम सैनी ने वार्ड 17 से विकास कार्यों का शुभारंभ किया।
सफीदों. कार्यक्रममें पालिका अध्यक्ष सेवाराम नारियल फोड़कर कार्यों को शुभारंभ करते हुए।
किस वार्ड में कितने रुपए किए जाएंगे खर्च
पहलेचरण में शामिल किए गए वार्ड 10 में करीब 32.22 लाख रुपए, वार्ड 15, 16, 17 में 99.85 लाख रुपए, रामपुरा रोड पर सड़क के विस्तार पर 38.76 लाख रुपए, वार्ड 14 में 25 लाख रुपए, वार्ड 12 में 18.09 लाख रुपए, वार्ड एक में 23.85 लाख रुपए और हाट रोड पर स्थित एफसीआई गोदाम के पास सड़कें के विस्तार पर 21.69 लाख रुपए खर्च किए जाएंगे। इसके अलावा पालिका द्वारा दूसरे चरण मेें किए जाने वाले कार्यों के लिए जल्द ही टेंडर लगाने की प्रक्रिया शुरू कर रही है।
पालिका प्रधान सेवाराम सैनी ने कहा कि 2017 के अंत तक शहर की सभी वैध काॅलोनियों को पक्का करने के अलावा निकासी व्यवस्था दुरुस्त करना प्राथमिकता होगी। ताकि गंदे पानी की निकासी से लोगों को कोई परेशानी ना हो सके। उन्होंने कहा कि जो अवैध काॅलोनी में लोग रहते हैं, वे भी सरकार के नियमों के अनुसार विकास कार्य करवा सकते हैं।
मिलेगी सुविधा
hin_Deva hin_Deva hin_Deva hin_Deva hin_Deva hin_Deva hin_Deva hin_Deva